Lav et referat af nedenstående tekst:

Tekst:
Første dag af årets Naturmøde går på hæld, og dagen har været fyldt med politiske debatter, samtaler, foredrag og underholdning – alt sammen for at sætte natur, miljø og klima på dagsordenen både politisk, i samfundet og i hjemmet. Og efter to års coronapause har der været stort behov for Naturmødet: -	Vi har aldrig brugt naturen så meget som i den seneste coronatid, og aldrig har det været vigtigere med en bred platform hvor alle kan være med til at sætte fokus på aktuelle problemstillinger relateret til den danske biodiversitet, skriver Naturmødets arrangører på deres hjemmeside. Dagens højdepunkter Naturmødet i Hirtshals har nemlig ikke kun inviteret politikere - både foreninger, organisationer, politikere og en helt masse almindelige borgere deltager til Naturmødet i den fælles kærlighed til naturen. Og netop naturen er i løbet af dagen blevet fremlagt i et utal af afskygninger og aktiviteter. Der var for eksempel lagt op til 'Algetryk og aperol' eller for studerende et besøg på Fiskeriskolen i Thyborøns fiskekutter. Alt i mens kunne børnene gå på jagt i pindsvineland, hvor de kunne lære hvordan det er, at være pinsvin. Ligeledes var naturvin, fagforeningsstande, bistader og undervisning i optimal ressourcebrug en del af dagens program. Se et udsnit af dagens aktiviteter i videoen herunder. God stemning på den politiske scene - Dem, der normalt er modstandere på Christiansborg, er lidt mere i venners lag her i Hirtshals, siger miljøminister Lea Wermelin. Og det kan mærkes til de politiske debatter. På den politiske scene blev mødet skudt i gang med en partilederdebat, hvor højaktuelle naturpolitisske emner blev vendt under årets tema ’Bro eller Barriere’. Her fik politikerne hver især mulighed for at sætte ord på deres visioner på natur- og miljøområdet med afsæt i borgernes spørgsmål til forskellige emner. Under debatten var der god stemning. Politikerne debatterede konstruktivt om emner som ulve, biodiversitet, dyrevelfærd og naturnationalparker, mens der hyppigt blev grinet og klappet undervejs. Se eller gense hele partilederdebatten fra aftenens program herunder. Som afslutning på dagen mødtes miljøordførerne fra de respektive partier til en debat, hvor det blev vendt, hvordan partierne kan sætte handling bag ordene på de højaktuelle naturpolitiske emner. De generelle temaer i år var biodiversitet, naturnationalparker og spørgsmålet om, hvordan vi får mere vild natur i Danmark. Se eller gense hele miljøordførerdebatten her. Naturmødet fortsætter de næste to dage i Hirtshals og samler naturinteresserede fra hele landet. Er du interesseret i at deltage? Se weekendens program til Naturmødet 2022 her.

Referat:
Naturmødet er et årligt folkemøde om og i naturen, hvor Hirtshals gennem tre dage omdannes til epicenter for dansk naturdebat og naturoplevelser.